GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 021-05/18-01/**

**URBROJ: 2186/03-02-18-1**

**Cestica, 09.05.2018.**

**ZAPISNIK**

sa 7. sjednice Općinskog vijeća Općine Cestica održane dana 09. svibnja 2018. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Darko Majhen, Ivan Posavec, Marina Košutar, Lucija Rodeš, Milan Borak, Marjan Županić, Denis Kotolenko, Darijan Vinter, Vlado Hip, Nives Božić, Ivan Bednjanić Bunić, Tanja Veršić, Tomislav Lazar

**ODSUTNI VIJEĆNICI:** Stjepan Bistrović, Ivan Hohnjec

**OSTALI PRISUTNI:** Mirko Korotaj, Žarko Rodeš, Robert

Briški

**ZAPISNIČAR:** Karmen Emeršić

Predsjednik Vijeća Darko Majhen otvara 7. sjednicu Općinskog vijeća Općine Cestica, pozdravlja sve vijećnike i Savjetnika uprave tvrtke Čistoća Roberta Briški, te konstatira da od ukupno 15 vijećnika/ca ima prisutnih 11 vijećnika/ca, da postoji kvorum te se Odluke mogu donositi pravovaljano.

Nadalje govori o tome kako su vijećnici u materijalima dobili i Zapisnik sa 6. sjednice na uvid te pita prisutne da li ima kakvih primjedaba na Zapisnik? Nema primjedbi na Zapisnik i stavlja Zapisnik na usvajanje. Od 11 vijećnika svi glasaju za te predsjednik vijeća konstatira da je Zapisnik sa 6. sjednice usvojen jednoglasno.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

**Slijede pitanja vijećnika:**

Vijećnica Lucija Rodeš pozdravlja sve prisutne te postavlja pitanje da li postoji mogućnost suzbijanja komaraca u naseljima na području općine Cestica, a pogotovo u naseljima u blizini rijeke Drave gdje je postalo neizdrživo.

Nema više pitanja.

**Slijede odgovori općinskog načelnika:**

Na pitanje vijećnice Lucije Rodeš načelnik odgovara da smo kontaktirali Zavod za javno zdravstvo Varaždinske županije i zatražili ponudu za suzbijanje komaraca na području općine Cestica. Na području općine Cestica će se u sljedećih 10 dana izvršiti 3 tretmana, čiji trošak je oko 30.000,00 kuna, prošlogodišnje suzbijanje je bilo uspješno, pa se nadamo da će i ovogodišnje pokazati rezultate.

Predsjednik vijeća konstatira da se sjednici pridružila vijećnica Tanja Veršić, te je time sjednici prisutno 12, od ukupno 15 vijećnika.

Predsjednik vijeća prelazi na utvrđivanje predloženog dnevnog reda te govori da su svi dobili i dopunu dnevnog red:

9. Prijedlog Odluke o donošenju Plana gospodarenja otpadom Općine Cestica za razdoblje od 2018. – 2023. Godine.

Pita da li ima netko dodatnu dopunu dnevnog reda?

Pošto nadopuna nema stavlja predloženi dnevni red s dopunom 9. Točka na usvajanje. Svi prisutni vijećnici glasaju za. Predsjednik vijeća konstatira da je dnevni red prihvaćen jednoglasno, sa 12 glasova:

**Dnevni red:**

1. Prijedlog Poslovnika o radu Općinskog vijeća Općine Cestica,
2. Prijedlog Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području općine Cestica,
3. Prijedlog Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama na području općine Cestica,
4. Prijedlog Odluke o prijenosu prava vlasništva nekretnine za provedbu Programa poticane stanogradnje na području općine Cestica „Izgradnja kuća u nizu“
5. Prijedlog Odluke o obvezi kupnje kuća koje se neće prodati do završetka izgradnje, odnosno do ishođenja uporabne dozvole za zgradu izgrađenu po Programu društveno poticane stanogradnje na području općine Cestica,
6. Prijedlog Odluke o predlaganju kandidata za imenovanje suca porotnika Općinskog suda u Varaždinu,
7. Prijedlog Odluke o prihvaćanju Programa poticanja razvoja malog i srednjeg poduzetništva Općine Cestica za razdoblje 2018. – 2021,
8. Prijedlog Odluke o ukidanju statusa javnog dobra u općoj uporabi – nerazvrstana cesta.

**Dopuna dnevnog reda:**

1. Prijedlog Odluke o donošenju Plana gospodarenja otpadom Općine Cestica za

razdoblje od 2018. – 2023. godine.

**Točka 1.**

**PRIJEDLOG POSLOVNIKA O RADU OPĆINSKOG VIJEĆA OPĆINE CESTICA**

Predsjednik vijeća otvara točku 1. Prijedlog Poslovnika o radu Općinskog vijeća Općine Cestica, i govori da su prijedlog Poslovnika svi primili u materijalima, da je izrađen sukladno Izmjenama i dopunama Zakona o lokalnoj i područnoj (regionalnoj) samoupravi, da je prijedlog razmotrila Komisija za statutarno – pravna pitanja i dala pozitivno mišljenje, te moli načelnika za obrazloženje prijedloga Odluke.

Načelnik govori da je potrebno nakon usklađivanja Statuta uskladiti i ostale akte, pa je stoga na dnevni red uvršten i prijedlog Poslovnika.

Predsjednik vijeća otvara raspravu po točci 1. dnevnog reda. Nitko se ne javlja za raspravu te predsjednik vijeća daje Poslovnik o radu Općinskog vijeća Općine Cestica na usvajanje. Od 12 vijećnika, svi glasaju za. Predsjednik vijeća konstatira da je Poslovnik o radu Općinskog vijeća Općine Cestica **usvojena** **jednoglasno**.

**Točka** **2.**

**PRIJEDLOG ODLUKE O DAVANJU SUGLASNOSTI NA CJENIK JAVNIH USLUGA PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMNALNOG OTPADA NA PODRUČJU OPĆINE CESTICA**

Predsjednik vijeća otvara točku 2. Prijedlog Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području općine Cestica, te daje riječ načelniku koji govori da je na prošloj sjednici usvojena Odluka o novom načinu prikupljanja otpada i uz nju ide i novi Cjenik javnih usluga. Suglasnost na Cjenik daje izvršno tijelo, ali kako bi svi bili upoznati s Cjenikom daje vijeću na razmatranje i izjašnjavanje predloženi Cjenik, koji bi krenuo u obračun početkom srpnja.

Predsjednik daje riječ gosp. Briški, koji prikazuje prezentaciju i objašnjava bitne izmjene kojima se utvrđuju kriteriji i način pružanja javnih usluga prikupljanja miješanog komunalnog otpada i biorazgradivog komunalnog otpada, odvojenog prikupljanja otpadnog papira, metala, stakla, plastike, tekstila, problematičnog otpada i krupnog (glomaznog) otpada na području Općine Cestica. Kriterij za obračun pružanja Javne usluge prikupljanja miješanog komunalnog otpada u obračunskom razdoblju je volumen spremnika za miješani komunalni otpad i broj pražnjenja tog spremnika na obračunskom mjestu. Cijena obvezne minimalne javne usluge uključuje sve troškove: nabave i održavanja opreme za prikupljanje svih vrsta otpada obuhvaćenih Javnom uslugom, obveznog minimalnog obilaska obračunskih mjesta i prijevoza otpada do mjesta pretovara ili obrade, rada reciklažnog i mobilnog reciklažnog dvorišta, prijevoza i obrade glomaznog otpada preuzetog jedanput godišnje na obračunskom mjestu korisnika usluge, vođenja propisanih evidencija i izvješćivanja u vezi s javnom uslugom, odvojenog sakupljanja i obrade biorazgradivog komunalnog otpada te odvojenog sakupljanja i obrade reciklabilnog komunalnog otpada koje Fond za zaštitu okoliša i energetsku učinkovitost nije nadoknadio Davatelju usluge. Korisnik je dužan staviti kantu van, na obračunsko mjesto, kada je kanta puna, najmanje jednom u tri mjeseca. Cijena javne usluge mjesečno, s jednim odvozom iznosi 48,00 s pdv-om, u mjesecu u koje se kanta ne stavlja van je račun umanjen za 7,95 s PDV-om, a građani će se izjavama izjasniti kako žele zbrinjavati biorazgradivi otpad. Cjenik će biti objavljen i javno dostupan.

Predsjednik vijeća otvara raspravu.

Nitko se ne javlja za raspravu te predsjednik vijeća daje Prijedlog Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području općine Cestica na usvajanje. Od 12 vijećnika, svi glasaju za. Predsjednik vijeća konstatira da je Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području općine Cestica **usvojena** **jednoglasno**.

Predsjednik vijeća konstatira da se sjednici pridružio vijećnik Tomislav Lazar, te je time sjednici prisutno 13, od ukupno 15 vijećnika.

**Točka 3.**

**PRIJEDLOG ODLUKE O UVJETIMA I NAČINU DRŽANJA KUĆNIH LJUBIMACA I NAČINU POSTUPANJA S NAPUŠTENIM I IZGUBLJENIM ŽIVOTINJAMA NA PODRUČJU OPĆINE CESTICA**

Predsjednik vijeća otvara točku 3. i daje riječ načelniku. Načelnik govori da je prijedlog napravljen kako bi se uskladio sa novim zakonskim propisima, na razini županije je osnovana Koordinacijska radna skupina za pitanja zaštite životinja i svaka jedinica ima svog člana. Prijedlog Koordinacijske skupine je donošenje takve odluke. Danas je podijeljen i čistopis Odluke, u kojoj je ispravljen predloženi čl. 22. koji se odnosi na obveznu trajnu sterilizaciju, i brisani su čl. 5. i 6. prijedloga. Predlaže se da se u čl. 31. st 4. dopuni sa riječima „odnosno odgovorna osoba“ iza riječi „kućnog ljubimca“.

Predsjednik vijeća otvara raspravu.

Vijećnica Lucija Rodeš se javlja i govori da li će se donošenjem takve odluke riješiti i problem čopora divljih pasa koji intenzivno haraju poljima između naselja Gornje Vratno i Vratno Otok.

Načelnik odgovara da je to problem svih jedinica lokalne samouprave, da je teško riješiti odjednom sve takve probleme, ali da će se postupno riješiti, a pomoć u rješavanju nudi i Varaždinska županija pa će se pokušati u suradnji pokrenuti rješavanje problema, ali i smanjivanje broja pasa u Romskom naselju.

Vijećnik Milan Borak se javlja i govori da predlaže da se stave obavijesti na oglasne ploče kao bi mještani bili upoznati s odredbama.

Nitko se više ne javlja za raspravu te predsjednik vijeća daje Prijedlog Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama na području općine Cestica na usvajanje. Od 13 vijećnika, svi glasaju za. Predsjednik vijeća konstatira da je Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama na području općine Cestica **usvojena jednoglasno**.

**Točka 4.**

**PRIJEDLOG ODLUKE O PRIJENOSU PRAVA VLASNIŠTVA NEKRETNINE ZA PROVEDBU PROGRAMA POTICANE STANOGRADNJE**

Predsjednik vijeća otvara točku 4. te daje riječ načelniku.

Načelnik objašnjava da je Općinsko vijeće na prijašnjim sjednicama donijelo Odluke o pokretanju Programa POS-a, da je proveden natječaj na koji su se javili zainteresirani, da je potrebno donijeti još dvije Odluke i one su danas na dnevnom redu. Radi se o postupku u suradnji s Agencijom za pravni promet nekretnina i takav postupak je određen Pravilnikom.

Predsjednik vijeća otvara raspravu.

Nitko se ne javlja za raspravu te daje 4. Prijedlog Odluke o prijenosu prava vlasništva nekretnine za provedbu Programa poticane stanogradnje na području općine Cestica „Izgradnja kuća u nizu“ na usvajanje.

Od 13 vijećnika, svi glasaju za. Predsjednik vijeća konstatira da je točka 4. **usvojena jednoglasno**.

**Točka 5.**

**PRIJEDLOG ODLUKE O OBVEZI KUPNJE KUĆA KOJE SE NEĆE PRODATI DO ZAVRŠETKA IZGRADNJE, ODNOSNO DO ISHOĐENJA UPORABNE DOZVOLE ZA ZGRADU IZGRAĐENU**

Predsjednik vijeća otvara točku 5. Prijedlog Odluke o obvezi kupnje kuća koje se neće prodati do završetka izgradnje, odnosno do ishođenja uporabne dozvole za zgradu izgrađenu po Programu društveno poticane stanogradnje na području općine Cestica, te daje riječ načelniku, koji govori da je potrebno osigurati kupnju kuća ukoliko netko od prijavljenih odustane od prijave.

Predsjednik vijeća otvara raspravu.

Nitko se ne javlja za raspravu te predsjednik vijeća daje 5. Odluku o obvezi kupnje kuća koje se neće prodati do završetka izgradnje, odnosno do ishođenja uporabne dozvole za zgradu izgrađenu po Programu društveno poticane stanogradnje na području općine Cestica, na usvajanje. Od 13 vijećnika, svi glasaju za. Predsjednik vijeća konstatira da je Odluka o obvezi kupnje kuća koje se neće prodati do završetka izgradnje, odnosno do ishođenja uporabne dozvole za zgradu izgrađenu po Programu društveno poticane stanogradnje na području općine Cestica, **usvojena jednoglasno**.

**Točka 6.**

**PRIJEDLOG ODLUKE O PREDLAGANJU KANDIDATA ZA IMENOVANJE SUCA POROTNIKA OPĆINSKOG SUDA U VARAŽDINU**

Predsjednik vijeća otvara točku 6. Prijedlog Odluke o predlaganju kandidata za imenovanje suca porotnika Općinskog suda u Varaždinu, te daje riječ načelniku, koji govori da je istekao prošli mandat, te je potrebno predložiti nove kandidate, koji se dostavljaju Županijskoj skupštini na imenovanje, Gđa. Nevenka Turščak je bila do sada, te se predlaže i dalje. Komisija za izbor i imenovanja je prijedlog razmotrila i uputila ga Općinskom vijeću na usvajanje.

Predsjednik vijeća otvara raspravu.

Nitko se ne javlja za raspravu te predsjednik vijeća daje Odluku o predlaganju kandidata za imenovanje suca porotnika Općinskog suda u Varaždinu, na usvajanje. Od 13 vijećnika, svi glasaju za. Predsjednik vijeća konstatira da je Odluka o predlaganju kandidata za imenovanje suca porotnika Općinskog suda u Varaždinu,, **usvojena** **jednoglasno**.

**Točka 7.**

**PRIJEDLOG ODLUKE O PRIHVAĆANJU PROGRAMA POTICANJA RAZVOJA MALOG I SREDNJEG PODUZETNIŠTVA OPĆINE CESTICA ZA RAZDOBLJE 2018. – 2021.**

Predsjednik vijeća otvara točku 7. prijedlog Odluke o prihvaćanju Programa poticanja razvoja malog i srednjeg poduzetništva Općine Cestica za razdoblje 2018. – 2021, te moli načelnika za objašnjenje. Načelnik govori da su u Proračunu predviđena sredstva za poticajne mjere, a da bi mogli provesti mjere potrebni su nam okviri korištenja navedenih mjera. Na izradi Programa je radio vijećnik Darijan Vinter, koji objašnjava sadržaj programa.

Predsjednik vijeća otvara raspravu.

Nitko se ne javlja za raspravu te predsjednik vijeća daje Odluke o prihvaćanju Programa poticanja razvoja malog i srednjeg poduzetništva Općine Cestica za razdoblje 2018. – 2021, na usvajanje. Od 13 vijećnika svi vijećnici glasaju za.

Predsjednik vijeća konstatira da je Odluka o prihvaćanju Programa poticanja razvoja malog i srednjeg poduzetništva Općine Cestica za razdoblje 2018. – 2021, **prihvaćena** **jednoglasno.**

**Točka 8.**

**PRIJEDLOG ODLUKE O UKIDANJU STATUSA JAVNOG DOBRA U OPĆOJ UPORABI – NERAZVRSTANA CESTA**

Predsjednik vijeća otvara točku 8. Odluke o ukidanju statusa javnog dobra u općoj uporabi – nerazvrstana cesta. te daje riječ načelniku, koji govori da Hrvatske vode izrađuju projektnu dokumentaciju za izgradnju nasipa i potrebno je urediti imovinsko-pravne odnose.

Predsjednik vijeća otvara raspravu.

Nitko se ne javlja za raspravu te predsjednik vijeća daje Odluku o ukidanju statusa javnog dobra u općoj uporabi – nerazvrstana cesta na usvajanje. Od 13 vijećnika svi vijećnici glasaju za. Predsjednik vijeća konstatira da je Odluka o ukidanju statusa javnog dobra u općoj uporabi – nerazvrstana cesta **prihvaćena jednoglasno**.

**TOČKA 9.**

**PRIJEDLOG ODLUKE O DONOŠENJU PLANA GOSPODARENJA OTPADOM OPĆINE CESTICA ZA RAZDOBLJE OD 2018. – 2023. GODINE**

Predsjednik vijeća otvara točku 9. prijedlog Odluke o donošenju Plana gospodarenja otpadom Općine Cestica za razdoblje od 2018. – 2023. godine, te daje riječ načelniku, koji govori da je potrebno donijeti Plan sukladno zakonskim odredbama, i kako bi se mogli javiti na natječaj za nabavu spremnika, odnosno žutih kanti za otpad koje su nam potrebne.

Predsjednik vijeća otvara raspravu .

Nitko se ne javlja za raspravu te predsjednik vijeća daje Odluku o donošenju Plana gospodarenja otpadom Općine Cestica za razdoblje od 2018. – 2023. godine na usvajanje. Od 13 vijećnika svi vijećnici glasaju za. Predsjednik vijeća konstatira da je Odluka o donošenju Plana gospodarenja otpadom Općine Cestica za razdoblje od 2018. – 2023. godine, **prihvaćena jednoglasno.**

Predsjednik vijeća konstatira da je dnevni red iscrpljen te se zahvaljuje vijećnicima/cama na dolasku. Predsjednik vijeća zaključuje 7. sjednicu Općinskog vijeća Općine Cestica.

Sjednica završila u 20,30 sati.

ZAPISNIČAR:

Karmen Emeršić PREDSJEDNIK OPĆINSKOG VIJEĆA:

Darko Majhen, mag. pol.